»I Danmark er jeg født« er en dokumentarfilm om det danske sprogs mange variationer skildret af danskerne selv; med mere end 45 medvirkende fra hele landet og med særlig deltagelse af Hendes Majestæt Dronningen. Det er en lun dokumentarfilm om danskerne og deres sprog, et kærligt og spøjst portræt af Danmark og dets indbyggere, hvor der synges, snakkes og fortælles på alle de swingende, sjove og forskellige dialekter, vi stadig har.

I ekstramaterialet til filmen kan man få mere at vide om danske dialekter. Dialektforskerne Viggo Sørensen og Finn Køster fortæller om det særegne ved hver enkelt landsdels dialekter, og der gives levende eksempler på sproget, som det tales på udvalgte steder.